Diskusjonsforum+i+oppgaveløsning

**Navn**
Diskusjonsforum i oppgaveløsning

**Hensikt**
Individuell jobbing med teorioppgaver og rask tilbakemelding på besvarelse

**Fag brukt** i
Kan brukes i alle fag

**Beskrivelse**
Lærer legger fram oppgavene i et notat. Hver student kopierer oppgaveteksten til sitt eget innlegg som opprettes i diskusjonsforum. Merk spørsmålene med f.eks. Q foran spørsmålet og A foran svaret. Hver student skriver inn sitt svar i sitt eget innlegg. Vi ender altså opp med like mange innlegg som det er studenter til stede, og alle svarene er åpent tilgjengelig for alle studentene. Deretter ble oppgavene gjennomgått av faglærer i plenum samtidig som studentene rettet besvarelsene som er lagt inn i diskusjonsforum. Men det viktige her var at studentene ikke rettet sine egne oppgaver, men i stedet retter oppgavene til den personen som sitter til høyre for seg. Hva oppnådde vi med dette? Jo stor aktivitet med oppgavene. Studentene tok det seriøst siden oppgavene ble løst i full offentlighet (alle studenten hadde tilgang til alt de andre gjorde) og de fikk raskt tilbakemelding på egne prestasjoner.

**Lagt inn av**
Geir Maribu

**Erfaringer**/**kommentarer**
Den feilen jeg gjorde første gang var å gi for mange oppgaver. Ellers så det ut til at denne aktiviteten fungerte. Det er nemlig viktig å la studentene prøve seg på egen hånd også, ikke bare som del av en gruppe.